Politiet fik efterfølgende fat i to af drengene. Men Morten Skytte kan også risikere at få en sag på halsen.

Ifølge Datatilsynet kan billeddeling uden personernes samtykke være brud på persondataloven. - Det betyder, at du ikke bare må offentliggøre private og følsomme oplysninger om andre personer, uden at sørge for at spillereglerne i loven er opfyldt, skriver Datatilsynet på deres hjemmeside.

Men Morten Skytte fortryder ikke.

- Jeg er klar over, at det kan få konsekvenser for mig. Men jeg synes stadig, det er det rigtige at gøre, for jeg rækker også en hånd ud til drengene. Hvis de kommer og siger undskyld, så sletter jeg opslaget, siger han.

Trine Bramsen, retsordfører (S) forstår Morten Skyttes frustration. Men en Facebook-domstol er en glidebane, fortæller hun.